Ігар Мікалаевіч Кавалевіч

**Ігар Кавалевіч** (нар. , , Брэсцкая вобласць) — беларускі футбаліст (абаронца) і трэнер. У цяперашні час з’яўляецца галоўным трэнерам гродзенскага «Нёмана».

## Клубная кар’ера 
Выхаванец брэсцкага футбола, гуляў у розных беларускіх клубах і ў Расіі, у 2004 годзе правёў палову сезона ў Азербайджане. Найлепшыя сезоны правёў у складзе «Белшыны», дзе стаў двойчы пераможцам Кубка Беларусі і срэбраным прызёрам чэмпіянату. У 2005 годзе завыршыў кар’еру ў складзе мазырскай «Славіі».

## Трэнерская кар’ера 
У верасні 2005 года прыйшоў у «Нафтан», дзе спачатку ўзначаліў дубль, у красавіку 2007 года стаў выканаўцам абавязкаў галоўнага трэнера, а ў ліпені 2007 года — галоўным трэнерам наваполацкага клуба. Пры Кавалевічу «Нафтан» на працягу 2007—2011 гадоў не апускаўся ніжэй за сёмае месца ў табліцы, а ў 2009 годзе дасягнуў свайго найвышэйшага за гісторыю чацвёртага месца. У тым жа 2009 годзе «Нафтан» выйграў Кубак Беларусі.

У 2012 годзе Кавалевіч паўторна прывёў навапалачан да перамогі ў Кубку, пры гэтым сам трэнер у фінальным матчы быў выдалены на трыбуну.
У жніўні 2012 года, пасля шэрагу паражэнняў, Кавалевіч падаў заяву аб адстаўцы, але яна была адхілена кіраўніцтвам клуба. У снежні 2012 года, аднак, пакінуў клуб.

У 2009 годзе стаў дадаткова трэнерам моладзевай зборнай Беларусі ў якасці асістэнта Георгія Кандрацьева. Потым разам з Кандрацьевым працягваў працу ў алімпійскай зборнай да 2012 года.

У верасні 2013 года быў прызначаны выканаўцам абавязкаў галоўнага трэнера моладзевай зборнай Беларусі пасля адстаўкі Аляксея Вяргеенкі. У кастрычніку 2013 года на пасяджэнні БФФ быў зацвержаны галоўным трэнерам моладзевай зборнай.

У красавіку 2016 года, пасля адстаўкі Сяргея Саладоўнікава з пасады галоўнага трэнера гродзенскага «Нёмана», Ігар Кавалевіч стаў адным з асноўных кандыдатаў на вакантнае месца. У чэрвені 2016 года быў зацверджаны галоўным трэнерам «Нёмана», пры гэтым застаўся на працы ў моладзевай зборнай. Пакінуў зборную ў лістападзе 2016 года па заканчэнні кантракта, які ў выніку не быў падоўжаны; у той жа час падпісаў новае пагадненне з гродзенцамі. Па выніках сезона 2017 «Нёман» заняў шостае месца ў чэмпіянаце Беларусі. У кастрычніку 2017 года кантракт Кавалевіча з гродзенскім клубам быў падоўжаны яшчэ на год. У сезонах 2018—2019 «Нёман» заставаўся ў сярэдзіне турнірнай табліцы. У снежні 2019 года падоўжыў кантракт з гродзенскім клубам на наступны сезон. У 2020 годзе «Нёман» пасля няўдалага старту выдаў выдатную серыю і выйшаў у лідары чэмпіянату, доўгі час прэтэндаваў на медалі, але скончыў сезон пятым. Сезон 2021 «Нёман» правёў дрэнна, доўгі час знаходзіўся ўнізе табліцы, пазней здолеў узняцца і фінішаваў адзінаццатым.

У снежні 2021 года пагадненне Кавалевіча з гродзенскім клубам было падоўжана яшчэ на сезон. У снежні 2022 года ў сёмы раз падоўжыў кантракт з «Нёманам». У сезоне 2023 «Нёман» правёў уверсе табліцы і доўгі час вёў змаганне за першы радок, аднак фінішаваў другім, такім чынам Кавалевіч здабыў свае першыя медалі чэмпіянату Беларусі ў якасці трэнера. Па выніках сезона быў прызнаны найлепшым трэнерам чэмпіянату Беларусі і найлепшым трэнерам Беларусі.

У лістападзе 2023 года падоўжыў пагадненне з «Нёманам» да канца 2024 года.

Неаднаразова адзначаўся рэзкімі выказваннямі на прэс-канферэнцыях, за што атрымоўваў штрафы і дыскваліфікацыі.

## Дасягненні 
### Як футбаліст 
* Срэбраны прызёр чэмпіянату Беларусі (2): 1997, 2002
* Бронзавы прызёр чэмпіянату Беларусі (2): 1992, 1998
* Уладальнік Кубка Беларусі (2): 1997, 1999
* Срэбраны прызёр чэмпіянату Азербайджана: 2004

### Як трэнер 
* Срэбраны прызёр чэмпіянату Беларусі: 2023
* Уладальнік Кубка Беларусі (3): 2009, 2012, 2024
* Найлепшы трэнер чэмпіянату Беларусі: 2023
* Найлепшы трэнер Беларусі: 2023

## Палітычныя погляды 
Падпісаў адкрыты ліст спартыўных дзеячаў краіны, якія выступаюць за дзеючую ўладу Беларусі пасля жорсткіх падаўленняў народных пратэстаў у 2020 годзе.

## Крыніцы 
Катэгорыя:Футбалісты Беларусі
Катэгорыя:Ігракі ФК РШВСМ-Алімпія
Катэгорыя:Ігракі ФК Маладзечна
Катэгорыя:Ігракі ФК Прамень-Энергія Уладзівасток
Катэгорыя:Ігракі ФК Дынама Брэст
Катэгорыя:Ігракі ФК Дняпро Магілёў
Катэгорыя:Ігракі ФК Цюмень
Катэгорыя:Ігракі ФК Табол Табольск
Катэгорыя:Ігракі ФК Белшына
Катэгорыя:Ігракі ФК Гомель
Катэгорыя:Ігракі ФК Нёман Гродна
Катэгорыя:Ігракі ФК Славія Мазыр
Катэгорыя:Ігракі ФК Хазар-Ленкарань
Катэгорыя:Футбольныя трэнеры Беларусі
Катэгорыя:Трэнеры ФК Нафтан
Катэгорыя:Трэнеры маладзёжнай зборнай Беларусі па футболе
Катэгорыя:Трэнеры ФК Нёман Гродна